b'\n_START_ARTICLE_\nCornel Ungureanu\n_START_SECTION_\nStudii\n_START_PARAGRAPH_\n\xc3\x8en 1965 devine licen\xc8\x9biat \xc3\xaen filologie al universit\xc4\x83\xc8\x9bii de Vest din Timi\xc8\x99oara, sec\xc8\x9bia rom\xc3\xa2n\xc4\x83-german\xc4\x83. Doctor \xc3\xaen literatur\xc4\x83 rom\xc3\xa2n\xc4\x83 \xc8\x99i comparat\xc4\x83 al Universit\xc4\x83\xc8\x9bii din Bucure\xc8\x99ti din 1984.\n_START_SECTION_\nActivitate didactic\xc4\x83 \xc8\x99i publicistic\xc4\x83\n_START_PARAGRAPH_\nEste profesor la Universitatea de Vest din Timi\xc8\x99oara, critic \xc8\x99i istoric literar, cronicar literar al revistei Orizont \xc3\xaencep\xc3\xa2nd din 1963. Din 1990 devine redactor \xc8\x99i redactor \xc8\x99ef adjunct al revistei Orizont. A publicat peste 2000 de articole \xc8\x99i studii \xc3\xaen presa cultural\xc4\x83 din Rom\xc3\xa2nia, Iugoslavia, Germania. _NEWLINE_Cercet\xc4\x83rile sale consacrate literaturilor Europei Centrale au fost reunite \xc3\xaen volumele Imediata noastr\xc4\x83 apropiere (I, 1980; II, 1990) \xc8\x99i Mitteleuropa periferiilor (2002). _NEWLINE_Este autorul antijurnalelor: A murit \xc3\xaen Tibet (1998), Despre regi, saltimbangi \xc8\x99i maimu\xc8\x9be (I, 2001; II, 2003; III, 2004). Este pre\xc8\x99edinte al Consiliului de Conducere al funda\xc8\x9biei A treia Europ\xc4\x83. Studiile sale au fost traduse \xc3\xaen Germania, Ungaria, Serbia etc.\n_START_SECTION_\nEdi\xc8\x9bii, prefe\xc8\x9be, postfe\xc8\x9be\n_START_PARAGRAPH_\nEdi\xc8\x9bii, studii introductive, prefe\xc8\x9be sau postfe\xc8\x9be la numeroase volume de versuri \xc8\x99i proz\xc4\x83 ale scriitorilor rom\xc3\xa2ni \xc8\x99i str\xc4\x83ini (Ion Pillat, Ani\xc8\x99oara Odeanu, D.R. Popescu, Mircea Ciobanu, V. Voiculescu, Vasko Popa, I.D. S\xc3\xa2rbu, Ovidiu Cotru\xc8\x99, Marius Munteanu, Ioan Flora, Jaroslav Hasek, Richard Wagner, Gy\xc3\xb6rgy Konr\xc3\xa1d, Milo\xc8\x99 Crnjanski, Hugo von Hoffmannsthal, Hermann Broch s. a.) _NEWLINE_Coordonator, \xc3\xaempreun\xc4\x83 cu Adriana Babe\xc8\x9bi, al colec\xc8\x9biei A Treia Europ\xc4\x83, seria de teorie \xc8\x99i seria de beletristic\xc4\x83.\n_START_SECTION_\nPremii literare\n_START_PARAGRAPH_\nA fost premiat de Uniunea Scriitorilor pentru volumele: La umbra c\xc4\x83r\xc8\x9bilor \xc3\xaen floare (1975), Contextul operei (1979), Proza rom\xc3\xa2neasc\xc4\x83 de azi (1985) \xc8\x99i Mircea Eliade \xc8\x99i literatura exilului (1995).'